Փաստաբան Տիգրան Աթանեսյանի գրասենյակի հարձակման դեպքով հարուցված քրեական գործը կարճվել է: Գործում որպես մեղադրյալներ ներգրավված փաստաբաններ Արմեն Սողոմոնյանը, Սիմոն Բաբայանը և Արսեն Հարությունյանը հաշտվել են: Այս գործում տուժած, սակայն մեղադրյալի կարգավիճակ ստացած Արմեն Սողոմոնյանից տեղեկացանք, որ իրեն զանգել է Սիմոն Բաբայանի պաշտպան Հրանտ Անանյանը,ապա հանդիպել են Սիմոն Բաբայանի և Արսեն Հարությունյանի հետ։ Նրանք հայտարարել են, որ իրար նկատմամբ բողոք չունեն, ցանկանում են հաշտվել և չեն ցանկանում որևէ մեկը ենթարկվի քրեական պատասխանատվության: